गर्मी इसलिए पड़ रही
वेदर रिपोर्टर| जयपुर/जोधपुर. महीनादिसंबर का है, लेकिन सर्दी सिर्फ कहने भर को है। लगातार दो हफ्तों तक प्रदेश को कंपाने वाली सर्दी अब खुद कांप रही है। दरअसल, अब तक लगातार गिर रहा पारा अब चढ़ने लगा है। अजमेर और उदयपुर में तो दिसंबर में दिन के तापमान ने पिछले दो साल का रिकॉर्ड तोड़ दिया है। प्रदेश के कई जिलों में पारा 30 डिग्री तक पहुंच गया है। जोधपुर में सोमवार को पारा 30.4 डिग्री पर पहुंच गया। न्यूनतम तापमान 1.9 डिग्री बढ़कर 10.9 हो गया। वहीं जयपुर में पिछले 48 घंटो में दिन के तापमान में करीब ढाई डिग्री की बढ़ोतरी हुई है, जबकि इस अवधि में रात का तापमान करीब तीन डिग्री उछल गया। उधर रात का तापमान 9 डिग्री दर्ज किया गया, जो सामान्य से एक डिग्री ज्यादा रहा।
hin_Deva hin_Deva